PMIndiaData/PMIndiaSum huggingface dataset:
ഇന്ത്യാ ഗവൺമെന്റും  അമേരിക്കയും തമ്മിലുള്ള നിക്ഷേപ പ്രോത്സാഹന കരാർ

ഇന്ത്യാ ഗവൺമെന്റും അമേരിക്കൻ ഐക്യനാടുകളിലെ ഗവൺമെന്റും ഇന്ന് ജപ്പാനിലെ ടോക്കിയോയിൽ ഒരു നിക്ഷേപ പ്രോത്സാഹന കരാറിൽ ഒപ്പുവച്ചു. ഇന്ത്യൻ ഗവൺമെന്റിന്റെ വിദേശകാര്യ സെക്രട്ടറി ശ്രീ വിനയ് ക്വാത്രയും യുഎസ് ഇന്റർനാഷണൽ ഡെവലപ്‌മെന്റ് ഫിനാൻസ് കോർപ്പറേഷന്റെ (ഡിഎഫ്‌സി) ചീഫ് എക്‌സിക്യൂട്ടീവ് ഓഫീസർ ശ്രീ. സ്കോട്ട് നാഥനും ചേർന്നാണ് കരാറിൽ ഒപ്പുവച്ചത്. 1997-ൽ ഇന്ത്യാ ഗവൺമെന്റും യുണൈറ്റഡ് സ്റ്റേറ്റ്സ് ഓഫ് അമേരിക്ക ഗവൺമെന്റും തമ്മിൽ ഒപ്പുവെച്ച നിക്ഷേപ പ്രോത്സാഹന കരാറിനെ ഈ കരാർ അസാധുവാക്കുന്നു. 1997-ൽ നേരത്തെ കരാർ ഒപ്പുവെച്ചതിനുശേഷം ഡി എഫ് സി എന്ന പുതിയ ഏജൻസി രൂപീകരിക്കുന്നതുൾപ്പെടെ സുപ്രധാന സംഭവവികാസങ്ങൾ ഉണ്ടായിട്ടുണ്ട്. , അമേരിക്കയുടെ സമീപകാല നിയമമായ ബിൽഡ് ആക്റ്റ് 2018 പ്രാബല്യത്തിൽ വന്നതിന് ശേഷം പഴയ ഓവർസീസ് പ്രൈവറ്റ് ഇൻവെസ്റ്റ്‌മെന്റ് കോർപ്പറേഷന്റെ (ഒപിഐസി) പിൻഗാമിയായി രൂപം കൊണ്ടതാണ് യു എസ് എ ഗവൺമെന്റിന്റെ ഡെവലപ്‌മെന്റ് ഫിനാൻസ് ഏജൻസി. കടം , ഓഹരി നിക്ഷേപം, നിക്ഷേപ ഗ്യാരന്റി, നിക്ഷേപ ഇൻഷുറൻസ് അല്ലെങ്കിൽ റീഇൻഷുറൻസ്, സാധ്യതയുള്ള പ്രോജക്ടുകൾക്കും ഗ്രാന്റുകൾക്കും വേണ്ടിയുള്ള സാധ്യതാ പഠനങ്ങൾ തുടങ്ങിയവയാണ് ഡിഎഫ്‌സി വാഗ്ദാനം ചെയ്യുന്ന നിക്ഷേപ പിന്തുണ പദ്ധതികൾ . ഇന്ത്യയിൽ നിക്ഷേപ പിന്തുണ നൽകുന്നത് തുടരുന്നതിന് ഡിഎഫ്‌സിയുടെ നിയമപരമായ ആവശ്യകതയാണ് കരാർ. ഡി എഫ് സി അല്ലെങ്കിൽ അവരുടെ മുൻഗാമിയായ ഏജൻസികൾ 1974 മുതൽ ഇന്ത്യയിൽ സജീവമാണ്, ഇതുവരെ 5.8 ബില്യൺ ഡോളർ മൂല്യമുള്ള നിക്ഷേപ പിന്തുണ നൽകിയിട്ടുണ്ട്, അതിൽ 2.9 ബില്യൺ ഡോളർ ഇപ്പോഴും കുടിശ്ശികയാണ്. ഇന്ത്യയിൽ നിക്ഷേപ പിന്തുണ നൽകുന്നതിനായി 4 ബില്യൺ ഡോളറിന്റെ നിർദ്ദേശങ്ങൾ ഡിഎഫ്‌സിയുടെ പരിഗണനയിലാണ്. കോവിഡ്-19 വാക്സിൻ നിർമ്മാണം, ആരോഗ്യ സംരക്ഷണ ധനസഹായം, പുനരുപയോഗ ഊർജ്ജം , എസ്എംഇ ധനസഹായം, സാമ്പത്തിക ഉൾപ്പെടുത്തൽ, അടിസ്ഥാന സൗകര്യങ്ങൾ തുടങ്ങിയ വികസനത്തിന് പ്രാധാന്യമുള്ള മേഖലകളിൽ ഡി എഫ് സി നിക്ഷേപ പിന്തുണ നൽകിയിട്ടുണ്ട്. നിക്ഷേപ പ്രോത്സാഹന കരാർ ഒപ്പിടുന്നത് ഇന്ത്യയിൽ ഡി എഫ് സി നൽകുന്ന നിക്ഷേപ പിന്തുണ വർദ്ധിപ്പിക്കുമെന്ന് പ്രതീക്ഷിക്കുന്നു, ഇത് ഇന്ത്യയുടെ വികസനത്തിന് കൂടുതൽ സഹായകമാകും.
കൊറോണയ്ക്കെതിരെ യോജിച്ച പോരാട്ടത്തിന് പ്രധാനമന്ത്രിയുടെ ആഹ്വാനം; പൊതുജനമുന്നേറ്റത്തിനു തുടക്കം കുറിച്ചു

കൊറോണ മഹാമാരിയ്ക്കെതിരായ പൊതുജന മുന്നേറ്റം പ്രധാന മന്ത്രി ശ്രീ നരേന്ദ്ര മോദി ഉദ്ഘാടനം ചെയ്തു. കൊറോണയ്ക്കെതിരെ യോജിച്ച പോരാട്ടം നടത്താനും എല്ലാവരോടും അദ്ദേഹം ആഹ്വനം ചെയ്തു. ട്വീറ്റിലാണ് കൊറോണയ്ക്കെതിരെ യോജിച്ച പോരാട്ടം ആവശ്യമാണെന്നും ഇതിനായി എല്ലാവരും ഒരുമിച്ച് പ്രവര്‍ത്തിക്കണമെന്നും അദ്ദേഹം ആവശ്യപ്പെട്ടത്. 'മാസ്‌ക് ധരിക്കുക, കൈകള്‍ കഴുകുക, സാമൂഹിക അകലം പാലിക്കുക' എന്നീ പ്രധാന സന്ദേശങ്ങള്‍ ആവര്‍ത്തിച്ച പ്രധാന മന്ത്രി നാമൊരുമിച്ച് കോവിഡ് 19നെതിരായ പോരാട്ടം വിജയിക്കുമെന്ന് പറഞ്ഞു. ജനപങ്കാളിത്തം വര്‍ധിപ്പിക്കാന്‍ ലക്ഷ്യമിട്ടാണ് ക്യാംപെയ്ന്‍ ഉദ്ഘാടനം ചെയ്തത്. ക്യാംപെയ്ന്റെ ഭാഗമായി എല്ലാവരും കോവിഡ് 19 പ്രതിജ്ഞ ചൊല്ലണം. ഇനിപ്പറയുന്ന കാര്യങ്ങള്‍ ഉള്‍പ്പടുത്തി കേന്ദ്ര മന്ത്രാലയങ്ങള്‍/വകുപ്പുകള്‍/സംസ്ഥാന ഗവണ്‍മെന്റുകള്‍/കേന്ദ്രഭരണ പ്രദേശങ്ങള്‍ സമഗ്രമായ പ്രവര്‍ത്തന പദ്ധതി നടപ്പിലാക്കും. കൂടുതല്‍ രോഗബാധയുള്ള ജില്ലകളില്‍ പ്രദേശങ്ങളെ അടിസ്ഥാനപ്പെടുത്തിയുള്ള ആശയവിനിമയവും നടപടികളും ലളിതമായി എല്ലാവര്‍ക്കും മനസിലാകുന്ന സന്ദേശങ്ങള്‍ ജനങ്ങളിലെത്തിക്കുക എല്ലാ മാധ്യമ പ്ലാറ്റ്ഫോമുകളും ഉപയോഗപ്പെടുത്തി രാജ്യത്താകെ കോവിഡ് പ്രതിരോധ പ്രവര്‍ത്തനങ്ങള്‍ ജനങ്ങളിലെത്തിക്കുക എല്ലാ പൊതുസ്ഥലങ്ങളിലും സന്നദ്ധ പ്രവര്‍ത്തകരുടെ നേതൃത്വത്തില്‍ പോസ്റ്ററുകളും ബാനറുകളും സ്ഥാപിക്കുക; ഗവണ്‍മെന്റ് പദ്ധതികളുടെ ഗുണഭോക്താക്കളെ ലക്ഷ്യമിട്ട് ആശയവിനിമയം നടത്തുക ഗവണ്‍മെന്റ് ഓഫീസ് പരിസരങ്ങളില്‍ ഹോര്‍ഡിംഗുകള്‍/ചുമര്‍ പെയിന്റിംഗുകള്‍/ഇലക്ട്രോണിക് ഡിസ്പ്ലേ എന്നിവ സ്ഥാപിക്കുക കോവിഡ് പ്രതിരോധ സന്ദേശങ്ങള്‍ പ്രാദേശിക-ദേശീയ സ്വാധീനം ഉപയോഗിച്ച് ജനങ്ങളിലെത്തിക്കുക സ്ഥിരമായ ബോധവല്‍ക്കരണ പരിപാടികള്‍ക്കായി മൊബൈല്‍ വാനുകള്‍ സേവനം നടത്തുക ഓഡിയോ സന്ദേശം, ലഘുലേഖ, ബ്രോഷറുകള്‍ എന്നിവ ഉപയോഗപ്പെടുത്തുക കോവിഡ് സന്ദേശങ്ങള്‍ പ്രചരിപ്പിക്കാന്‍ പ്രാദേശിക കേബിള്‍ ഓപ്പറേറ്റര്‍മാരുടെ സേവനം തേടുക സന്ദേശങ്ങള്‍ ജനങ്ങളിലെത്തിക്കാനും ഫലപ്രദമാകാനും മാധ്യമങ്ങളുടെ കൂട്ടായ പ്രവര്‍ത്തനം സാധ്യമാക്കുക.
സിവില്‍-വ്യോമയാന രംഗത്ത് ഇന്ത്യ-സിംഗപ്പൂര്‍ സഹകരണം.

സിവില്‍-വ്യോമയാന രംഗത്ത് സഹകരിക്കുന്നതു സംബന്ധിച്ച് ഇന്ത്യയും സിംഗപ്പൂരും തമ്മില്‍ ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭയോഗം അനുമതി നല്‍കി. ആദ്യ ഘട്ടത്തില്‍ ജയ്പൂര്‍, അഹമ്മദാബാദ് വിമാനത്താവളങ്ങള്‍ വികസിപ്പിക്കുന്നതിനാണ് ലക്ഷ്യമിട്ടിരിക്കുന്നത്. ഉഭയകക്ഷി സമ്മതപ്രകാരം കൂടുതല്‍ വിമാനത്താവളങ്ങള്‍ ഏറ്റെടുക്കും. മാസ്റ്റര്‍ പ്ലാന്‍ തയാറാക്കല്‍, ട്രാഫിക്ക് വികസനം, വാണിജ്യ വികസനം, സേവനം മെച്ചപ്പെടുത്തല്‍ തുടങ്ങിയവയൊക്കെ ധാരണാപത്രത്തില്‍ ഉള്‍പ്പെടും.
വ്യോമയാന മേഖലയിലെ സഹകരണം പ്രോത്സാഹിപ്പിക്കാന്‍ ഇന്ത്യയും പോളണ്ടും തമ്മിലുള്ള ധാരണാപത്രത്തിന് അനുമതി

വ്യോമയാനമേഖലയിലെ സഹകരണത്തിനായി ഇന്ത്യയും പോളണ്ടും തമ്മില്‍ ധാരണാപത്രത്തില്‍ ഏര്‍പ്പെടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. രണ്ടു ഗവണ്‍മെന്റുകളും അംഗീകരിച്ചശേഷം ഇരു രാജ്യങ്ങളുടെയും ഭാഗത്തുനിന്നും ധാരണാപത്രത്തില്‍ ഒപ്പിടും. അഞ്ച് വര്‍ഷത്തെ കാലാവധിയായിരിക്കും ധാരണാപത്രത്തിനുണ്ടാകുക. വ്യോമയാനമേഖലയില്‍ രണ്ടു രാജ്യങ്ങള്‍ക്കും പരസ്പരം ലഭിക്കാവുന്ന നേട്ടങ്ങള്‍ തിരിച്ചറിഞ്ഞ് മുന്നോട്ടുപോകുകയെന്നതാണ് ധാരണാപത്രത്തിന്റെ ഉദ്ദേശ്യം. ഇന്ത്യയിലെ പ്രാദേശിക വ്യോമയാനബന്ധിപ്പിക്കല്‍ മെച്ചപ്പെടുത്തുകയെന്ന പ്രത്യേക പ്രാധാന്യം ഉള്‍ക്കൊണ്ടുകൂടിയാണിത്. അതിന് പുറമെ രണ്ടു രാജ്യങ്ങളും പാരിസ്ഥിതിക പരിശോധനയോ അംഗീകാരമോ എന്ന പരസ്പര ഗുണം, വിമാനം പറപ്പില്‍ പഠിപ്പിക്കുന്ന യന്ത്രത്തിന്റെ നിരീക്ഷണവും അംഗീകാരവും, വിമാന പരിപാലന സൗകര്യത്തിനുള്ള അനുമതികള്‍, പരിപാലിക്കന്ന വ്യക്തികളുടെ അംഗീകാരം, വിമാനജോലിക്കാരായ അംഗങ്ങളുടെ അംഗീകാരം എന്നീ കാര്യങ്ങളും മനസിലാക്കും. താഴെപ്പറയുവയാണ് ധാരണാപത്രത്തിലെ പരസ്പര സഹകരണ സംവിധാനത്തിലെ പ്രധാന മേഖലകള്‍ 1. ഇന്ത്യയും പോളണ്ടും തമ്മിലുള്ള സഹകരണത്തെ പ്രതികൂലമായി ബാധിക്കുന്ന നടപടിക്രമങ്ങളുമായി ബന്ധപ്പെട്ട് എന്തെങ്കിലും പ്രശ്‌നങ്ങളുണ്ടെങ്കില്‍ അവയെ അവലോകനം ചെയ്ത് വ്യോമയാന വിപണിയെ സഹായിക്കുക. 2. വ്യോമയാന നിയമം, പ്രാദേശിക വിമാന പ്രവര്‍ത്തനക്രമം, വ്യോമയാന ഗതാഗതത്തിനെ അപായരഹിതവും സൂരക്ഷിതവുമാക്കുന്നതിന് സുരക്ഷ നിലവാരം ഉയര്‍ത്തുന്നതിനും അവശ്യം വേണ്ട ആകാശഗമന യോഗ്യത എന്നിവയിലുള്ള വിവരങ്ങളും വൈദഗ്ധ്യവും ബന്ധപ്പെട്ട വ്യോമയാന മന്ത്രാലയങ്ങള്‍ ചുമതലപ്പെടുത്തുന്നവര്‍ക്ക് കൈമാറുക. 3. സംയുക്ത വികസനം, സംവിധാനം, വ്യോമയാന സുരക്ഷ സംബന്ധിച്ച് സുരക്ഷ മുന്‍കൂട്ടികാണുക, ആകാശഗമന യോഗ്യത, വ്യോമയാന പ്രവര്‍ത്തനങ്ങള്‍ പരിശീലന പരിപാടികള്‍, ലൈസന്‍സിംഗ്, നിയമനിര്‍മ്മാണം അതിന്റെ നടത്തിപ്പ് എന്നിവയില്‍ സഹകരണം. 4. ബന്ധപ്പെട്ട കക്ഷികളുടെ വ്യോമയാന മേഖലയിലെ പ്രതിനിധികളെ പങ്കെടുപ്പിച്ചുകൊണ്ട് വ്യോമയാനവുമായി ബന്ധപ്പെട്ട കൂടിക്കാഴ്ചകള്‍, വ്യോമയാന സുരക്ഷയെക്കുറിച്ച് സംയുക്ത യോഗങ്ങള്‍, പ്രൊഫഷണല്‍ സെമിനാറുകള്‍, ശില്‍പ്പശാലകള്‍, പ്രഭാഷണങ്ങള്‍ എന്നിവ സംഘടിപ്പിക്കും. 5. വിവരങ്ങള്‍, അറിവുകള്‍, പരസ്പര താല്‍പര്യമുള്ള സുരക്ഷയുമായി ബന്ധപ്പെട്ട വികസനകാര്യങ്ങളില്‍ ബന്ധപ്പെട്ട വ്യോമയാന മന്ത്രാലങ്ങളുടെ വൈദഗ്ധ്യങ്ങളും പരിചയവും പങ്കുവയ്ക്കുന്നതിന് വേണ്ടി നിരന്തരമായ ചര്‍ച്ചകളും യോഗങ്ങളും സംഘടിപ്പിക്കുക. 6. പരസ്പര താല്‍പര്യമുള്ള വിഷയങ്ങളിലും വ്യോമയാന സുരക്ഷയിലും സഹകരിച്ച് ഗവേഷണവും പഠനവും നടത്തുക.
പുരട്ചി തലൈവർ ഡോ.എം.ജി.. രാമചന്ദ്രൻ സെൻട്രൽ റെയിൽവേ സ്റ്റേഷൻ പൂർണമായും സോളാർ എനർജി ഉപയോഗിച്ച് പ്രവർത്തിക്കുന്നതിൽ  പ്രധാനമന്ത്രി സന്തോഷം പ്രകടിപ്പിച്ചു

പ്രധാനമന്ത്രി ശ്രീ നരേന്ദ്ര മോദി പുരട്ചി തലൈവർ ഡോ.എം.ജി. രാമചന്ദ്രൻ സെൻട്രൽ റെയിൽവേ സ്റ്റേഷൻ പൂർണമായും സൗരോർജ്ജം ഉപയോഗിച്ച് പ്രവർത്തിക്കുന്നതിൽ സന്തുഷ്ടി പ്രകടിപ്പിച്ചു. വാർത്താവിനിമയ , ഇലക്ട്രോണിക്സ് വിവര സാങ്കേതികവിദ്യാ മന്ത്രി ശ്രീ അശ്വിനി വൈഷ്ണോയുടെ ട്വീറ്റിനുള്ള മറുപടിയായി പ്രധാനമന്ത്രി പറഞ്ഞു; "സൗരോർജ്ജത്തിന്റെ കാര്യത്തിൽ പുരട്ചി തലൈവർ ഡോ.എം.ജി. രാമചന്ദ്രൻ സെൻട്രൽ റെയിൽവേ സ്റ്റേഷൻ മാർഗദർശകമാകുന്നതിൽ സന്തോഷം."
പ്രധാനമന്ത്രി ഫ്രഞ്ച് സായുധ സേനാ മന്ത്രിയെ സ്വീകരിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് ഫ്രഞ്ച് സായുധ സേനാ മന്ത്രി മിസ് ഫ്ലോറൻസ് പാർലിയുമായി കൂടിക്കാഴ്ച നടത്തി. പ്രധാനമന്ത്രി ട്വീറ്റ് ചെയ്തു: "ഇന്ന് ഫ്രഞ്ച് സായുധ സേനാ മന്ത്രി ഫ്ലോറൻസ് പാർലിയെ സ്വീകരിച്ചു, ഉഭയകക്ഷി പ്രതിരോധ സഹകരണം, പ്രാദേശിക സുരക്ഷ, ഇന്തോ-പസഫിക്, ഫ്രാൻസിന്റെ വരാനിരിക്കുന്ന യൂറോപ്യൻ യൂണിയൻ കൗൺസിലിന്റെ പ്രസിഡൻസി എന്നിവ ചർച്ച ചെയ്തു. നമ്മുടെ തന്ത്രപരമായ പങ്കാളിത്തം കൂടുതൽ ആഴത്തിലാക്കാനുള്ള ഇന്ത്യയുടെ പ്രതിബദ്ധത ഞാൻ ആവർത്തിച്ചു.
ഉദയ്, ധാതുഖനി ലേലം എന്നിവയുടെ പുരോഗതി പ്രധാനമന്ത്രി വിലയിരുത്തി

ഉജ്വല്‍ ഡിസ്‌കോം അഷ്വറന്‍സ് യോജന(ഉദയ്) നടത്തിപ്പിന്റെ പുരോഗതി പ്രധാനമന്ത്രി ശ്രീ. നരേന്ദ്ര മോദി വിലയിരുത്തി. വായപ, ചട്ടക്കൂടുകളുടെ നിരീക്ഷണം, സാമ്പത്തിക പരിധിയില്‍ ഉണ്ടായിട്ടുള്ള മികവ്, നടത്തിപ്പിലെ നേട്ടങ്ങള്‍, ഉപഭോക്തൃ ശാക്തീകരണം തുടങ്ങിയ കാര്യങ്ങളെക്കുറിച്ച് ഉന്നത ഉദ്യോഗസ്ഥര്‍ പ്രധാനമന്ത്രിക്കു വിശദീകരണം നല്‍കി. ലേലനടപടികള്‍ക്കു ശേഷം ഖനികള്‍ താമസംകൂടാതെ പ്രവര്‍ത്തനക്ഷമമാക്കുന്നതിനുള്ള നടപടികള്‍ ഉണ്ടാവണമെന്ന് കല്‍ക്കരി, ധാതുഖനി ലേലം സംബന്ധിച്ച് മുതിര്‍ന്ന ഉദ്യോഗസ്ഥര്‍ വിശദീകരിക്കവെ പ്രധാനമന്ത്രി നിര്‍ദേശിച്ചു. സാധ്യതാപഠനത്തിന്റെ അവസരത്തില്‍ ധാതുപഠനവുമായി ബന്ധപ്പെട്ട എല്ലാ വകുപ്പുകളുടെയും നല്ല രീതിയിലുള്ള ഏകീകരണം ഉണ്ടാകണമെന്ന് അദ്ദേഹം പറഞ്ഞു. കേന്ദ്രമന്ത്രി ശ്രീ. പീയൂഷ് ഗോയലും പ്രധാനമന്ത്രിയുടെ ഓഫീസ്, നിതി ആയോഗ്, മറ്റു മന്ത്രാലയങ്ങള്‍ എന്നിവിടങ്ങളിലെ ഉന്നത ഉദ്യോഗസ്ഥരും യോഗത്തില്‍ സംബന്ധിച്ചു.
ആരോഗ്യമേഖലയില്‍ സഹകരിക്കാന്‍ ഇന്ത്യയും ജോര്‍ദാനും ധാരണാപത്രം ഒപ്പിടുന്നതിനു മന്ത്രിസഭയുടെ അനുമതി

ആരോഗ്യ, വൈദ്യശാസ്ത്ര രംഗങ്ങളില്‍ സഹകരിക്കുന്നതിനായി ഇന്ത്യയും ജോര്‍ദാനും ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പ്രാപഞ്ചിക ആരോഗ്യ സംരക്ഷണം, ആരോഗ്യ സംവിധാനത്തിന്റെ ഭരണം, ആരോഗ്യ രംഗത്തെ സേവനങ്ങളും വിവരസാങ്കേതികവിദ്യയും, ആരോഗ്യ ഗവേഷണം, ദേശീയ ആരോഗ്യ സ്ഥിതിവിവരക്കണക്കുകള്‍, ആരോഗ്യ മേഖലയുടെ ധനസ്ഥിതിയും സമ്പദ്‌വ്യവസ്ഥയും, മാരക രോഗങ്ങള്‍ നിയന്ത്രിക്കല്‍, പുകയില നിയന്ത്രിക്കല്‍, ക്ഷയം നിര്‍ണയിക്കലും ചികില്‍സയും മരുന്നുവിതരണവും, ഔഷധ-വൈദ്യോപകരണങ്ങളുടെ നിയന്ത്രണം, പരസ്പരം തീരുമാനിക്കുന്ന മേഖലകളിലെ സഹകരണം എന്നീ വിഷയങ്ങള്‍ ധാരണാപത്രത്തില്‍ ഉള്‍പ്പെട്ടിട്ടുണ്ട്.
പ്രധാനമന്ത്രി നരേന്ദ്ര മോദിയും റഷ്യൻ ഫെഡറേഷൻ പ്രസിഡന്റ്  വ്‌ളാഡിമിർ പുടിനും തമ്മിലുള്ള ടെലിഫോൺ സംഭാഷണം

പ്രധാനമന്ത്രി ശ്രീ നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡന്റ് വ്‌ളാഡിമിർ പുടിനുമായി ടെലിഫോണിൽ സംസാരിച്ചു. അഫ്ഗാനിസ്ഥാനിലെ സംഭവവികാസങ്ങളും മേഖലയ്ക്കും ലോകത്തിനും അതിന്റെ പ്രത്യാഘാത ങ്ങളെക്കുറിച്ചും നേതാക്കൾ ചർച്ച ചെയ്തു. തന്ത്രപരമായ രണ്ട് പങ്കാളികൾ ഒരുമിച്ച് പ്രവർത്തിക്കേ ണ്ടത് പ്രധാനപ്പെട്ടതെന്ന അഭിപ്രായം അവർ പ്രകടിപ്പിക്കുകയും, തങ്ങളുടെ മുതിർന്ന ഉദ്യോഗസ്ഥരു മായി ബന്ധം നിലനിർത്താൻ നിർദ്ദേശിക്കുകയും ചെയ്തു. കോവിഡ് പകർച്ചവ്യാധി ഉയർത്തുന്ന വെല്ലുവിളികൾക്കിടയിലും ഇരു രാജ്യങ്ങളും തമ്മിലുള്ള 'പ്രത്യേകവും വിശേഷാധികാരമുള്ളതുമായ തന്ത്രപരമായ പങ്കാളിത്ത'ത്തിലെ പുരോഗതിയിൽ ഇരു നേതാക്കളും സംതൃപ്തി രേഖപ്പെടുത്തി. കോവിഡ് മഹാമാരിയ്ക്കെതിരായ പോരാട്ടത്തിൽ, പ്രത്യേകിച്ച് 'സ്പുട്നിക് വി' വാക്സിൻ ഉൽപാദനത്തിലും,വിതരണത്തിലും നടക്കുന്ന ഉഭയകക്ഷി സഹകരണത്തെ അവർ അഭിനന്ദിച്ചു. ബ്രിക്സ് ഉച്ചകോടി, എസ്‌സി‌ഒ രാഷ്ട്രത്തലവന്മാരുടെ കൗൺസിൽ യോഗം, കിഴക്കൻ സാമ്പത്തിക ഫോറത്തിൽ ഇന്ത്യയുടെ പങ്കാളിത്തം എന്നിവ ഉൾപ്പെടെ വരാനിരിക്കുന്ന ബഹുരാഷ്ട്ര ഇടപെടലുക ളെക്കുറിച്ചും നേതാക്കൾ സംസാരിച്ചു. അടുത്ത ഉഭയകക്ഷി ഉച്ചകോടിക്കായി പ്രസിഡന്റ് പുടിന്റെ ഇന്ത്യാ സന്ദർശനത്തിനായി കാത്തിരി ക്കുകയാണെന്ന് പ്രധാനമന്ത്രി മോദി പറഞ്ഞു. ഉഭയകക്ഷി, ആഗോള വിഷയങ്ങളിൽ, പ്രത്യേകിച്ച് അഫ്ഗാനിസ്ഥാനിലെ സാഹചര്യങ്ങളിൽ ബന്ധം നിലനിർത്താൻ ഇരു നേതാക്കളും സമ്മതിച്ചു.
പ്രളയം: തമിഴ്നാട് മുഖ്യമന്ത്രിയുമായി പ്രധാനമന്ത്രി സംസാരിച്ചു.

തമിഴ്നാടിന്റെ വിവിധഭാഗങ്ങളിലെ പ്രളയദുരന്തത്തെക്കുറിച്ച് പ്രധാനമന്ത്രി ശ്രീ.നരേന്ദ്രമോദി തമിഴ്നാട് മുഖ്യമന്ത്രി ജയലളിതയുമായി സംസാരിച്ചു. തമിഴ്നാട്ടിലെ പ്രളയക്കെടുതികളെക്കുറിച്ച് ജയലളിതയുമായി സംസാരിച്ചു. ദൗര്ഭാഗ്യകരമായ ഈ സാഹചര്യത്തില് സാധ്യമായ എല്ലാ സഹായങ്ങളും വാഗ്ദാനം ചെയ്തു-പ്രധാനമന്ത്രി ട്വീറ്റ് ചെയ്തു.
പശ്ചിമ ബംഗാൾ  ട്രെയിൻ അപകടം : പ്രധാനമന്ത്രി സ്ഥിതിഗതികൾ വിലയിരുത്തി

പശ്ചിമ ബംഗാളിലെ ട്രെയിൻ അപകടത്തിന്റെ പശ്ചാത്തലത്തിൽ പ്രധാനമന്ത്രി ശ്രീ നരേന്ദ്ര മോദി റെയിൽവേ മന്ത്രി ശ്രീ അശ്വിനി വൈഷ്ണവുമായി സംസാരിക്കുകയും സ്ഥിതിഗതികൾ വിലയിരുത്തുകയും ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു; "പശ്ചിമ ബംഗാളിലെ ട്രെയിൻ അപകടത്തിന്റെ പശ്ചാത്തലത്തിൽ റെയിൽവേ മന്ത്രി ശ്രീ അശ്വിനി വൈഷ്ണവിനോട് സംസാരിക്കുകയും സ്ഥിതിഗതികൾ വിലയിരുത്തുകയും ചെയ്തു. എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ വേഗം സുഖം പ്രാപിക്കട്ടെ."
ഭടിന്ഡയില് എ.ഐ.ഐ.എം.എസ്. സ്ഥാപിക്കുന്നതിനു മന്ത്രിസഭാനുമതി

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭായോഗം പഞ്ചാബിലെ ഭടിന്ഡയില് പ്രധാനമന്ത്രി സ്വാസ്ഥ്യ സുരക്ഷ യോജന പദ്ധതി(പി.എം.എസ്.എസ്.വൈ.) പ്രകാരം എ.ഐ.ഐ.എം.എസ്. സ്ഥാപിക്കുന്നതിന് അംഗീകാരം നല്കി. എമര്ജന്സി/ട്രോമ ബെഡുകളും ആയുഷ് ബെഡുകളും പ്രൈവറ്റ് ബെഡുകളും ഐ.സി.യു. സ്പെഷ്യാലിറ്റി, സൂപ്പര് സ്പെഷ്യാലിറ്റി ബെഡുകളുമുള്ള 750 ബെഡുകളോടു കൂടിയതായിരിക്കും സ്ഥാപനം. ഇതിനു പുറമെ, ഭരണവിഭാഗം, ആയുഷ് ബ്ലോക്ക്, ഓഡിറ്റോറിയം, നിശാസുരക്ഷാകേന്ദ്രം, ഹോസ്റ്റലുകള്, താമസസൗകര്യം എന്നിവയും ഉണ്ടായിരിക്കും. 925 കോടി രൂപയുടേതാണു പദ്ധതി. കൂലി, ശമ്പളം, നടത്തിപ്പ്, അറ്റകുറ്റപ്പണി എന്നീ ചെലവുകള് കൂടാതെയുള്ള തുകയാണിത്. ആരോഗ്യ, കുടുംബക്ഷേമ മന്ത്രാലയത്തിനു കീഴിലുള്ള പി.എം.എസ്.എസ്.വൈയുടെ പ്ലാന് ബജറ്റ് ഹെഡില്നിന്നുള്ള ഗ്രാന്റ് ഉപയോഗപ്പെടുത്തിയായിരിക്കും എ.ഐ.ഐ.എം.എസിന്റെ നടത്തിപ്പുചെലവു കണ്ടെത്തുക. ഭടിന്ഡയില് ആരംഭിക്കുന്ന എ.ഐ.ഐ.എം.എസ്. ജനങ്ങള്ക്ക് അതിവിഗദ്ധ ചികില്സ ലഭ്യമാക്കുന്നതോടൊപ്പം നാഷണല് ഹെല്ത്ത് മിഷ(എന്.എച്ച്.എം.)നു കീഴില് സജ്ജമാക്കിവരുന്ന പ്രാഥമിക, മധ്യമതല ചികില്സാകേന്ദ്രങ്ങള്ക്കാവശ്യമായ ഡോക്ടര്മാരെയും ആരോഗ്യപ്രവര്ത്തകരെയും സൃഷ്ടിക്കുകയും ചെയ്യും. മേഖലയില് വ്യാപകമായുള്ള രോഗങ്ങളെക്കുറിച്ചും മറ്റ് ആരോഗ്യപ്രശ്നങ്ങളെക്കുറിച്ചും ഗവേഷണം നടത്തുകയും മെച്ചപ്പെട്ട ചികില്സയും രോഗനിയന്ത്രണവും സാധ്യമാക്കുകയും ചെയ്യും. ഇന്ത്യാ ഗവണ്മെന്റ് അംഗീകാരം നല്കുന്ന തീയതി മുതല് 48 മാസത്തിനകം പദ്ധതി പൂര്ത്തിയാക്കും. നിര്മാണത്തിനു മുമ്പുള്ള 15 മാസവും 30 മാസത്തെ നിര്മാണഘട്ടവും മൂന്നു മാസത്തെ സ്റ്റെബിലൈസേഷന്, പ്രവര്ത്തനമാരംഭിക്കല് ഘട്ടവും ചേര്ന്നതായിരിക്കും ഇത്. പഞ്ചാബിലെയും സമീപ മേഖലയിലെയും ജനങ്ങള്ക്ക് എ.ഐ.ഐ.എം.എസ്. ഗുണം ചെയ്യും.
ഇന്ത്യയിലെമ്പാടുമുള്ള വിവിധ ആഘോഷങ്ങളില്‍ പ്രധാനമന്ത്രി ജനങ്ങളെ ആശംസകള്‍ അറിയിച്ചു.

വിവിധ ആഘോഷങ്ങളില്‍ ഏര്‍പ്പെട്ടിരിക്കുന്ന ഇന്ത്യയിലെമ്പാടുമുള്ള ജനങ്ങളെ പ്രധാനമന്ത്രി ശ്രീ. നരേന്ദ്ര മോദി ആശംസകള്‍ അറിയിച്ചു. ”ഇന്ത്യയിലെമ്പാടും വിവിധ ആഘോഷങ്ങളിലുള്ള ജനങ്ങള്‍ക്ക് ആശംസകള്‍ അറിയിക്കുന്നു. ഈ ശുഭദിനം എല്ലാവരുടെയും ജീവിതത്തില്‍ ആനന്ദാതിരേകവും ഐശ്വര്യവും നല്‍കട്ടെ. എന്റെ ബംഗാളി സുഹൃത്തുക്കള്‍ക്ക് പൊയ്‌ലാ ബൊയ്ശാഖ് ആശംസിക്കുകയും പുതുവല്‍സരം നന്നായിരിക്കാന്‍ പ്രാര്‍ത്ഥിക്കുകയും ചെയ്യുന്നു. ബൊഹാഗ് ബിഹുവിന്റെ ശുഭവേളയില്‍ ആസാമിലെ ജനങ്ങള്‍ക്ക് ഞാന്‍ ആശംസയേകുന്നു. എന്റെ തമിഴ് സഹോദരീ സഹോദരന്മാര്‍ക്ക് എന്റെ പുത്തണ്ടു ആശംസകള്‍. ഈ വര്‍ഷം മുഴുവന്‍ സന്തോഷനിര്‍ഭരവും ആരോഗ്യ, ഐശ്വര്യ സമ്പുഷ്ടവുമാകട്ടെ. കേരളത്തിലെ ജനങ്ങള്‍ക്ക് എന്റ വിഷു ആശംസകള്‍. വരും വര്‍ഷം സന്തോഷവും നല്ല ആരോഗ്യവും പ്രദാനം ചെയ്യട്ടെയെന്ന് ഞാന്‍ ആശംസിക്കുന്നു. മഹാ വിശുഭ സംക്രാന്തി ദിനത്തില്‍ ഒഡിയയിലെ മുഴുവന്‍ ജനങ്ങള്‍ക്കും ആശംസകള്‍ അറിയിക്കുന്നു. വരുംവര്‍ഷത്തിലെ നിങ്ങളുടെ മുഴുവന്‍ അഭിലാഷങ്ങളും സാര്‍ത്ഥകമാകട്ടെ.” ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു.
പതിനഞ്ചാമത് ധനകാര്യ കമ്മീഷന്‍ രൂപീകരിക്കാന്‍ കേന്ദ്ര മന്ത്രിസഭയുടെ അനുമതി

പതിനഞ്ചാമത് ധനകാര്യ കമ്മീഷന്‍ രൂപീകരിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഭരണഘടനയുടെ അനുച്ഛേദം 280 (1) അനുസരിച്ച് ഭരണഘടനാപരമായ ബാധ്യതയാണിത്. പതിനഞ്ചാമത് ധനകാര്യ കമ്മീഷന്റെ പരിഗണനാ വിഷയങ്ങള്‍ പിന്നീട് പ്രഖ്യാപിക്കും. പശ്ചാത്തലം: ഓരോ അഞ്ചു വര്‍ഷക്കാലയളവിലും അല്ലെങ്കില്‍ രാഷ്ട്രപതിക്ക് യുക്തമെന്ന് തോന്നുന്ന സമയത്ത് ധനകാര്യ കമീഷന്‍ രൂപീകരിക്കണമെന്ന് ഭരണഘടനയുടെ അനുച്ഛേദം 280 (1) നിഷ്‌ക്കര്‍ഷിക്കുന്നുണ്ട്. പതിനാലാമത് ധനകാര്യ കമീഷന്‍ രൂപീകരിച്ചത് 2013 ജനുവരി രണ്ടിനാണ്. 2015 ഏപ്രില്‍ 1 മുതലുള്ള 5 വര്‍ഷക്കാലത്തേക്കുള്ള നിര്‍ദ്ദേശങ്ങള്‍ തയ്യാറാക്കുകയായിരുന്നു കമ്മീഷന്റെ ദൗത്യം. 2014 ഡിസംബര്‍ 15 ന് കമ്മീഷന്‍ റിപ്പോര്‍ട്ട് സമര്‍പ്പിച്ചു. പതിനാലാമത് ധനകാര്യ കമ്മീഷന്റെ നിര്‍ദ്ദേശങ്ങള്‍ക്ക് 2019-20 സാമ്പത്തിക വര്‍ഷം വരെ പ്രാബല്യമുണ്ട്. പതിനഞ്ചാമത് ധനകാര്യ കമ്മീഷന്റെ നിര്‍ദ്ദേശങ്ങള്‍ക്ക് 2020 ഏപ്രില്‍ 1 മുതല്‍ക്കാണ് പ്രാബല്യമുണ്ടാവുക.
റെയില്‍ ഖേലയില്‍ സ്വിറ്റസര്‍ലന്‍ഡുമായുള്ള ധാരണാപത്രം കേന്ദ്രമന്ത്രിസഭാ യോഗം ചര്‍ച്ചചെയ്തു

റെയില്‍വേ മന്ത്രാലയവും സ്വിറ്റ്‌സര്‍ലാന്റ് ഗവണ്‍മെന്റിന്റെ ഫെഡറല്‍ ഡിപ്പാര്‍ട്ട്‌മെന്റ് ഓഫ് എന്‍വയോണ്‍മെന്റ് ആന്റ് ട്രാന്‍സ്‌പോര്‍ട്ടും തമ്മില്‍ റെയില്‍വേ മേഖലയിലെ സാങ്കേതിക സഹകരണത്തിന് ഏര്‍പ്പെട്ട ധാരണാപത്രത്തിന്റെ വിശദാംശങ്ങള്‍ പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിശകലം ചെയ്തു. 2017 ഓഗസ്റ്റ് 31നാണ് ധാരണാപത്രം ഒപ്പിട്ടത്. താഴെപ്പറയുന്ന മേഖലയില്‍ സാങ്കേതിക സഹകരണത്തിന് ധാരണാപത്രം വ്യവസ്ഥ ചെയ്യുന്നു. 1. ട്രാക്ഷന്‍ റോളിംഗ് സ്‌റ്റോക്ക്‌സ് 2. ഇ.എം.യുവും ട്രെയിന്‍ സെറ്റുകളും 3. ട്രാക്ഷന്‍പ്രൊപ്പല്‍ഷന്‍ എക്യുപ്‌മെന്റ്‌സ് 4. ചരക്കുകളുടെയും യാത്രക്കാര്‍ സഞ്ചരിക്കാനുള്ള തീവണ്ടി മുറികള്‍ (ഫ്രൈറ്റ് ആന്റ് പാസഞ്ചര്‍ കാര്‍) 5. റെയില്‍വേയുടെ വൈദ്യൂതീകരണത്തിന് വേണ്ട ഉപകരണങ്ങള്‍ 6. റെയില്‍വേ സ്‌റ്റേഷനുകളുടെ ആധുനികവല്‍ക്കരണം. 7. ബഹുമാതൃക ഗതാഗതസംവിധാനം 8. തുരങ്ക സാങ്കേതികവിദ്യ (ടണലിംഗ് ടെക്‌നോളജി) പശ്ചാത്തലം റെയില്‍ മേഖലയിലെ സാങ്കേതിക സഹകരണത്തിനായി വിവിധ വിദേശ ഗവണ്‍മെന്റുകളും ദേശീയ റെയില്‍വേകളുമായി റെയില്‍വേ മന്ത്രാലയം ധാരണാപത്രങ്ങള്‍ ഒപ്പിടാറുണ്ട്. അതിവേഗ റെയിവേ ഇടനാഴി, നിലവിലെ പാതകളിലെ വേഗത വര്‍ദ്ധിപ്പിക്കല്‍, ലോകനിലവാരത്തില്‍ സ്‌റ്റേഷനുകള്‍ വികസിപ്പിക്കുക, റെയില്‍വേ അടിസ്ഥാനസൗകര്യങ്ങളുടെ ആധുനികവല്‍ക്കരണം തുടങ്ങിയ മേഖലകളിലാണ് സഹകരണത്തിലേര്‍പ്പെടാറുള്ളത്. വികസനവുമായി ബന്ധപ്പെട്ട വിവരങ്ങളുടെ കൈമാറ്റം, റെയില്‍വേ സാങ്കേതികവിദ്യ പ്രവര്‍ത്തനങ്ങള്‍, അറിവുകള്‍ എന്നിവയുടെ പങ്കുവയ്ക്കല്‍, സാങ്കേതിക സന്ദര്‍ശനം, പരസ്പര താല്‍പര്യമുള്ള മേഖലകളില്‍ പരിശീലനവും സെമിനാറുകളും ശില്‍പ്പശാലകളും സംഘടിപ്പിക്കുക എന്നിവയാണ് ധാരണാപത്രത്തിലൂടെ ലക്ഷ്യമിടുന്നത്.
ശ്രീ കല്യാൺ സിംഗിന്റെ നിര്യാണത്തിൽ പ്രധാനമന്ത്രി അനുശോചിച്ചു

ഉത്തർപ്രദേശ് മുഖ്യമന്ത്രിയും ഗവർണറും മുതിർന്ന നേതാവുമായ ശ്രീ കല്യാൺ സിംഗ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഖം രേഖപ്പെടുത്തി. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു; "വാക്കുകൾക്കപ്പുറം ഞാൻ ദുedഖിതനാണ്. കല്യാൺ സിംഗ് ജി … രാഷ്ട്രതന്ത്രജ്ഞൻ, മുതിർന്ന ഭരണാധികാരി, താഴേത്തട്ടിലുള്ള നേതാവ്, മഹാനായ മനുഷ്യൻ. ഉത്തർ പ്രദേശിന്റെ വികസനത്തിന് അവിസ്മരണീയമായ സംഭാവന അദ്ദേഹം നൽകിയിട്ടുണ്ട്. അദ്ദേഹത്തിന്റെ മകൻ ശ്രീ രാജ്‌വീർ സിംഗിനോട് സംസാരിച്ചു, ഓം ശാന്തി. ഇന്ത്യയുടെ സാംസ്കാരിക പുനരുജ്ജീവനത്തിന് നൽകിയ സംഭാവനകൾക്ക് വരും തലമുറകൾ കല്യാൺ സിംഗ് ജിയോട് എന്നും നന്ദിയുള്ളവരായി തുടരും. അദ്ദേഹം ഇന്ത്യൻ മൂല്യങ്ങളിൽ ഉറച്ചുനിൽക്കുകയും നമ്മുടെ നൂറ്റാണ്ടുകൾ പഴക്കമുള്ള പാരമ്പര്യങ്ങളിൽ അഭിമാനിക്കുകയും ചെയ്തു. സമൂഹത്തിലെ പാർശ്വവൽക്കരിക്കപ്പെട്ട വിഭാഗങ്ങളിൽപ്പെട്ട കോടിക്കണക്കിന് ആളുകൾക്ക് കല്യാൺ സിംഗ് ജി ശബ്ദം നൽകി. കർഷകരുടെയും യുവാക്കളുടെയും സ്ത്രീകളുടെയും ശാക്തീകരണത്തിനായി അദ്ദേഹം നിരവധി ശ്രമങ്ങൾ നടത്തി.
2017 ലെ ചരക്ക് സേവന നികുതി (സംസ്ഥാനങ്ങള്‍ക്കുള്ള നഷ്ട പരിഹാരം) ഓര്‍ഡിനന്‍സ് പുറപ്പെടുവിക്കും

2017 ലെ ചരക്ക് സേവന നികുതി (സംസ്ഥാനങ്ങള്‍ക്കുള്ള നഷ്ട പരിഹാരം) നിയമം അനുയോജ്യമായ തരത്തില്‍ ഭേദഗതി ചെയ്യുന്നതിന് ഓര്‍ഡിനന്‍സ് പുറപ്പെടുവിക്കാനുള്ള ധനമന്ത്രാലയത്തിന്റെ നിര്‍ദ്ദേശം പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകരിച്ചു. താഴെപ്പറയുന്ന ഇനങ്ങള്‍ക്ക് ഈടാക്കുന്ന പരമാവധി നഷ്ട പരിഹാര സെസ്സിന്റെ നിരക്ക് 15 ശതമാനത്തില്‍ നിന്ന് 25 ശതമാനമാക്കുന്നതിനാണ് ഭേദഗതി: a) ഡ്രൈവര്‍ ഉള്‍പ്പെടെ 13 പേര്‍ക്ക് സഞ്ചരിക്കാവുന്ന യാത്രാവാഹനങ്ങള്‍ (നിയമത്തിലെ 8702 10, 8702 20, 8702 30 അല്ലെങ്കില്‍ 8702 90 എന്നീ ഉപവിഭാഗങ്ങളില്‍പ്പെടുന്ന വാഹനങ്ങള്‍. b) 8703 വിഭാഗത്തിന് കീഴില്‍ വരുന്ന മോട്ടോര്‍ വാഹനങ്ങള്‍ ചരക്ക് സേവന നികുതി നിലവില്‍ വന്നതിന് ശേഷം മോട്ടോര്‍ വാഹനങ്ങളുടെ മൊത്തം നികുതി (ജി.എസ്.റ്റി + നഷ്ടപരിഹാര സെസ്സ്) ജി.എസ്.റ്റി ഏര്‍പ്പെടുത്തുന്നതിന് മുമ്പത്തെക്കാള്‍ കുറവാണെന്ന വസ്തുത കണക്കിലെടുത്ത ശേഷം കഴിഞ്ഞ ആഗസ്റ്റില്‍ ചേര്‍ന്ന ജി.എസ്.റ്റി. കൗണ്‍സില്‍ യോഗമാണ് 8702, 8703 വിഭാഗങ്ങള്‍ക്ക് കീഴില്‍ വരുന്ന മോട്ടോര്‍ വാഹനങ്ങള്‍ക്കുള്ള നഷ്ട പരിഹാര സെസ്സിന്റെ പരമാവധി നിരക്ക് 15 ശതമാനത്തില്‍ നിന്ന് 25 ശതമാനമാക്കി ഉയര്‍ത്താന്‍ ശുപാര്‍ശ ചെയ്തത്. മറ്റ് മോട്ടോര്‍ വാഹനങ്ങളുടെ നഷ്ട പരിഹാര സെസ്സ് വര്‍ദ്ധിപ്പിക്കുന്നത് സംബന്ധിച്ച് ജി.എസ്.റ്റി. കൗണ്‍സില്‍ പിന്നീട് തീരുമാനം കൈക്കൊള്ളും.
രാജസ്വവജ്ഞാന്‍ സംഗമ(നികുതി ഭരണാധികാരികളുടെ വാര്‍ഷികസമ്മേളനം)ത്തില്‍ പ്രധാനമന്ത്രി നികുതി ഭരണാധികാരികളെ അഭിസംബോധന ചെയ്തു

പ്രധാനമന്ത്രി ശ്രീ നരേന്ദ്രമോദി ന്യൂഡല്‍ഹിയില്‍ രാജസ്വജ്ഞാന്‍ സംഗമം(നികുതി ഭരണാധികാരികളുടെ വാര്‍ഷികസമ്മേളനം) ഉദ്ഘാടനം ചെയ്തുകൊണ്ട് കേന്ദ്ര-സംസ്ഥാന ഗവമെന്റുകളിലെ നികുതി ഭരണാധികാരികളെ അഭിസംബോധന ചെയ്തു. തങ്ങളുടെ പ്രവര്‍ത്തനസംസ്‌കാരം അടിയന്തിര ബോധത്തോടുള്ളതും അളക്കാവുന്ന തരത്തിലാക്കിയും മെച്ചപ്പെടുത്താന്‍ പ്രധാനമന്ത്രി ഉദ്യോഗസ്ഥരെ ഉദ്ബോധിപ്പിച്ചു. രാജ്യത്ത് സാമ്പത്തിക സംയോജനവും സംവിധാനത്തില്‍ സുതാര്യതയും കൊണ്ടുവന്നതിനോടൊപ്പം 17 ലക്ഷത്തിലധികം പുതിയ വ്യാപാരികളെ രണ്ടുമാസം കൊണ്ട് പരോക്ഷ നികുതി സംവിധാനത്തിലേക്ക് കഴിഞ്ഞുവെന്ന് ജി.എസ്.ടിയുടെ ഗുണഫലങ്ങള്‍ ചൂണ്ടിക്കാട്ടിക്കൊണ്ട് അദ്ദേഹം അഭിപ്രായപ്പെട്ടു . വ്യാപാരികള്‍ക്ക് ജി.എസ്.ടിയുടെ പരമാവധി ഗുണം ലഭിക്കുതിനായി 20 ലക്ഷം രൂപയില്‍ താഴെ വിറ്റുവരവുള്ള താരതമ്യേന ചെറിയ വ്യാപാരികളെകൊണ്ടുപോലും ജി.എസ്.ടി രജിസ്‌ട്രേഷന്‍ എടുപ്പിക്കുതിനുള്ള പ്രവര്‍ത്തനങ്ങളുമായി മുന്നോട്ട് പോകണമെന്ന് പ്രധാനമന്ത്രി ഉദ്യോഗസ്ഥരോട് ആവശ്യപ്പെട്ടു. ഈ വിഭാഗത്തിനായി ഒരു പ്രത്യേക സംവിധാനമുണ്ടാക്കി ഇക്കാര്യത്തില്‍ പരമാവധി പ്രയത്‌നിക്കാന്‍ അദ്ദേഹം അവരോട് ആവശ്യപ്പെട്ടു. സ്വാതന്ത്ര്യത്തിന്റെ എഴുപത്തിയഞ്ചാം വാര്‍ഷികമായ 2022ആകുമ്പോള്‍ രാജ്യത്തിന്റെ നികുതിഭരണം മെച്ചമാക്കുതിന് വേണ്ട വ്യക്തമായ ലക്ഷ്യങ്ങള്‍ നിശ്ചയിക്കാന്‍ പ്രധാനമന്ത്രി നിര്‍ദ്ദേശിച്ചു. അഴിമതിക്കാരുടെ ആത്മവിശ്വാസം തകര്‍ക്കാനും സത്യസന്ധരായ നികുതിദായകരില്‍ ആത്മവിശ്വാസം വളര്‍ത്തുതിനുമുള്ള പരിസ്ഥിതി സൃഷ്ടികുകതിനാണ് കേന്ദ്ര ഗവമെന്റ് പ്രയത്‌നിക്കു ന്നത്. കറന്‍സി നിരോധനം, കള്ളപ്പണത്തിനും ബിനാമി വസ്തുക്കള്‍ക്കുമെതിരെയുള്ള കര്‍ശന നിയമങ്ങള്‍ എന്നിവയൊക്കെ ഈ മേഖലയിലുള്ള നടപടികളായി അദ്ദേഹം ചൂണ്ടിക്കാട്ടി. നികുതി ഇടപാടുകളില്‍ മനുഷ്യ ഇടപെടൽ പരമാവധി കുറയ്ക്കുകയാണ് വേണ്ടതെന്ന് പ്രധാനമന്ത്രി പറഞ്ഞു. ഇ-അസസ്‌മെന്റിനും സാങ്കേതികവിദ്യ ഉപയോഗിച്ച് നടപടികളിലെ തെറ്റുകള്‍ തിരുത്തുതിനും കൂടുതല്‍ ഊല്‍ നല്‍കണം. അങ്ങനെ വരുമ്പോള്‍ നിക്ഷിപ്തതാല്‍പര്യങ്ങള്‍ നിയമത്തിന്റെ വഴിയില്‍ തടസം തീര്‍ക്കില്ല. നികുതിയുമായി ബന്ധപ്പെട്ട് കോടതികളില്‍ പരാതിയായി അപ്പീലുകളായും കെട്ടിക്കിടക്കുന്ന കേസുകളുടെ ബാഹുല്യത്തില്‍ പ്രധാനമന്ത്രി നിരാശപ്രകടിപ്പിച്ചു. ഈ കേസുകളുടെ രൂപത്തില്‍ പാവപ്പെട്ടവരുടെ ക്ഷേമപ്രവര്‍ത്തനത്തിന് വിനിയോഗിക്കേണ്ട വന്‍ തുകകള്‍ തടഞ്ഞു വയ്ക്കപ്പെട്ടിരിക്കുകയാണ്. ഈ തടസം ഇല്ലാതാക്കാനായി രജ്‌സ്‌വ ജ്ഞാന്‍ സംഗമത്തില്‍ ഒരു പദ്ധതിക്ക് രൂപം നല്‍കാന്‍ അദ്ദേഹം നിര്‍ദ്ദേശിച്ചു. പ്രഖ്യാപിക്കപ്പെടാത്ത വരുമാനവും സമ്പത്തും കണ്ടെത്തുതിന് ഡാറ്റാ അനാലിറ്റിക്കള്‍ ഉപകരണങ്ങള്‍ സജീവമായി ഉപയോഗിക്കാന്‍ പ്രധാനമന്ത്രി നിര്‍ദ്ദേശിച്ചു. എല്ലാവര്‍ഷവും നികുതിവരുമാനം വര്‍ദ്ധിപ്പിക്കുതിനുള്ള പ്രയത്‌നം ഉദ്യോഗസ്ഥതലത്തില്‍ നടക്കുുണ്ടെങ്കിലും പ്രതീക്ഷിക്കു നികുതിതുകയും ലഭിക്കുതും തമ്മില്‍ പലപ്പോഴും ശരിയായ നിലയില്‍ അനുഭവവേദ്യമാകുില്ല. നികുതി അനുഭവപ്പെടുതിനല്ല, അത് വര്‍ദ്ധിപ്പിക്കുതിനുള്ള സമയബന്ധിതമായ പരിഹാരം ഉണ്ടാക്കാന്‍ അദ്ദേഹം ആഹ്വാനം ചെയ്തു. സത്യസന്ധിയില്ലാത്തവരുടെ തെറ്റായ പ്രവര്‍ത്തനങ്ങള്‍ക്ക് സത്യസന്ധര്‍ വിലനല്‍കേണ്ടി വരു സാഹചര്യം ഉണ്ടാകാന്‍ പാടില്ല. ഇക്കാര്യത്തില്‍ അദ്ദേഹം ഡാറ്റാ അനാലിറ്റിക്‌സ് പരിശോധന വിഭാഗങ്ങള്‍ ശക്തിപ്പെടുത്തിക്കൊണ്ട് നികുതിവകുപ്പുകളിലെ മാനവവിഭവശേഷിയെ പുനക്രമീകരിക്കണമെും അദ്ദേഹം നിര്‍ദ്ദേശിച്ചു. രണ്ടുദിവസം നീണ്ടുനില്‍ക്കുന്ന ജ്ഞാന്‍ സംഗമം അവസാനിക്കുമ്പോള്‍ നികുതി ഭരണം മെച്ചപ്പെടുത്തുതിനുള്ള മൂര്‍ത്തമായ ആശയങ്ങളുണ്ടാകുമെന്നും പ്രധാനമന്ത്രി പ്രതീക്ഷ പ്രകടിപ്പിച്ചു.
ഉജ്വല യോജന ഗുണഭോക്താക്കള്‍ പ്രധാനമന്ത്രിയുമായി സംവദിച്ചു

പ്രധാനമന്ത്രി ഉജ്വല യോജനയുടെ 100 ഗുണഭോക്താക്കള്‍ പ്രധാനമന്ത്രി ശ്രീ. നരേന്ദ്ര മോദിയെ അദ്ദേഹത്തിന്റെ വീട്ടിലെത്തി സന്ദര്‍ശിച്ചു. രാഷ്ട്രപതി ഭവനില്‍ നേരത്തേ രാഷ്ട്രപതി ശ്രീ. രാംനാഥ് കോവിന്ദ് ആതിഥ്യമരുളിയ എല്‍.പി.ജി. പഞ്ചായത്തില്‍ പങ്കെടുക്കാനാണു വിവിധ സംസ്ഥാനങ്ങളില്‍നിന്നുള്ള വനിതാ ഗുണഭോക്താക്കള്‍ ന്യൂഡെല്‍ഹിയിലെത്തിയത്. പാചകവാതക സിലിണ്ടര്‍ ലഭ്യമായതോടെ തങ്ങളുടെ ജീവിതം എത്രമാത്രം മെച്ചപ്പെട്ടുവെന്നു ശ്രീ. നരേന്ദ്ര മോദിയുമായുള്ള അനൗദ്യോഗിക കൂടിക്കാഴ്ചയ്ക്കിടെ അവര്‍ വിശദീകരിച്ചു. നിത്യജീവിതവുമായി ബന്ധപ്പെട്ട വിവിധ കാര്യങ്ങളെക്കുറിച്ചു സംസാരിക്കാന്‍ അവരെ പ്രധാനമന്ത്രി പ്രോല്‍സാഹിപ്പിച്ചു. അവരുടെ നിരീക്ഷണങ്ങളോടു പ്രതികരിക്കവേ, എല്ലാ വീടുകളിലും വൈദ്യുതി കണക്ഷന്‍ ലഭ്യമാക്കാന്‍ കേന്ദ്ര ഗവണ്‍മെന്റ് ആരംഭിച്ച സൗഭാഗ്യ യോജനയെക്കുറിച്ചു പ്രധാനമന്ത്രി സൂചിപ്പിച്ചു. പെണ്‍കുട്ടികള്‍ക്കു നേരെയുള്ള എല്ലാ വിധത്തിലുമുള്ള വിവേചനം അവസാനിപ്പിക്കേണ്ടതിന്റെ ആവശ്യകതയെക്കുറിച്ചും അദ്ദേഹം പറഞ്ഞു. തങ്ങളുടെ ഗ്രാമങ്ങളില്‍ ശുചിത്വം ഉറപ്പുവരുത്തുന്നതിനായി പ്രവര്‍ത്തിക്കണമെന്ന് അവരോടു പ്രധാനമന്ത്രി ആഹ്വാനം ചെയ്തു. ഉജ്വല യോജന തങ്ങളുടെ കുടുംബാംഗങ്ങളുടെ ആരോഗ്യം ഏതു വിധത്തില്‍ മെച്ചപ്പെടുത്തിയോ, സമാനമായി ഗ്രാമത്തിന്റെയാകെ ആരോഗ്യം മെച്ചപ്പെട്ടതാക്കാന്‍ സഹായകമാണു ശുചിത്വമെന്ന് അദ്ദേഹം ഓര്‍മിപ്പിച്ചു. ഉജ്വല യോജന നടപ്പാക്കിയതിനു പ്രധാനമന്ത്രിയെ പ്രശംസിക്കുകയും അദ്ദേഹത്തോടു നന്ദി അറിയിക്കുകയും ചെയ്ത ചില ഗുണഭോക്താക്കള്‍ അവരവരുടെ മേഖലകളില്‍ വികസനം നേരിടുന്ന വെല്ലുവിളികളെക്കുറിച്ചു ചര്‍ച്ച ചെയ്യാന്‍ പ്രധാനമന്ത്രിയുമായുള്ള കൂടിക്കാഴ്ച ഉപയോഗപ്പെടുത്തി. കേന്ദ്ര പെട്രോളിയം, പ്രകൃതിവാതക വകുപ്പു മന്ത്രി ശ്രീ. ധര്‍മേന്ദ്ര പ്രധാനും ചടങ്ങില്‍ പങ്കെടുത്തിരുന്നു.